stanford-oval/wikipedia huggingface dataset:
ה'תרמ"ב
אירועים

עליית אעלה בתמר של יהדות תימן (אשר התחילה למעשה כבר בשנת ה'תרמ"א).
כ' בטבת - כינוס קונגרס פוקשאן בעיר הרומנית פוקשאן. זה היה הקונגרס הציוני הראשון, ובשמו הרשמי: "קונגרס אגודות יישוב א"י על ידי עבודת-אדמה".
א' בשבט - בחרקוב הקימו קבוצת צעירים יהודים משכילים את תנועת ביל"ו ("בית יעקב לכו ונלכה"), בעקבות הפרעות שנה קודם לכן.
ט"ו באייר - הקיסר אלכסנדר השלישי חוקק את חוקי מאי שהגבילו את מקומות המגורים של היהודים, אסרו עליהם עבודה בימי א' וימי חג נוצריים.
ט"ו באב - נוסדה ראשון לציון, מושבת העלייה הראשונה בארץ ישראל.
י"ט בתמוז - חברי ביל"ו הגיעו לראשונה לארץ ישראל.
ח' באב - אדמת ג'אוני (ראש פינה) נרכשה על ידי הוועד המרכזי ליישוב ארץ ישראל וסוריה של יהדות רומניה.
נולדו

ט' בטבת - ישראל דה האן, קורבן הרצח הפוליטי הראשון בישוב החדש בארץ ישראל (נרצח ה'תרפ"ד).
י"ב בניסן - הרב משה אביגדור עמיאל, רב, דיין והוגה דעות. מראשי הציונות הדתית והזרם הדתי לאומי. כיהן כרבה הראשי של תל אביב (נפטר י"ד בניסן ה'תש"ו.)
כ"ח בניסן - ארתור שנאבל, פסנתרן ומלחין פולני יהודי (נפטר ב-ה'תשי"א).
כ' באייר - יוסף רוזנבלט, חזן ומלחין (נפטר ב-ה'תרצ"ג).
ט"ו באב - איתמר בן-אב"י, בנו של מחיה השפה העברית אליעזר בן-יהודה והילד העברי הראשון.
נפטרו

ט"ו בחשוון- רבי שמואל פרנקל מדאראג, בעל ה"אמרי שפר". (נולד תקע"ה).
ז' באדר - מוריץ דניאל אופנהיים, צייר יהודי (נולד ה'תק"ס).
י' באייר - רבי דוד טברסקי מטולנה, אבי חסידות טולנה. (נולד ה'תקס"ח).
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
המשוכפל

| --- | --- |

המשוכפל, כפי שהופיע על עטיפת החוברת X-Factor Vol.3 #47 מאוקטובר 2009, אמנות מאת דייוויד יארדין ונייתן פיירביין.
 סוג:  גיבור-על
 הוצאה לאור:  מארוול קומיקס
 הופעה ראשונה:  Giant-Size Fantastic Four #4 (פברואר 1975)
 יוצרים:  לן ויין, כריס קלרמונט (כותבים) ג'ון בוסימה (מאייר)
 גילום הדמות:  אריק דיין, "אקס-מן 3: המפלט האחרון"
 מידע
 שם אמיתי:  ג'יימס ארתור "ג'יימי" מדרוקס
 כינויים:  ג'יימי, מדרוקס, מדרוקס פריים, לגיון, הסכיזואיד, מולטיטאסק
 סטטוס:  פעיל
 מקום לידה:  לוס אלמוס 
 מקצוע:  חוקר פרטי, עוזר, גיבור-על, חקלאי
 כוחות:  שכפול עצמי
 חבר בקבוצה:  תאגיד אקס
 חבר לשעבר בקבוצה:  אקס-מן, אקס פקטור חקירות, אקס-מן מהאי מיואר, חיל אקס S.H.I.E.L.D, הידרה, נסטי בויז ומלאכים נופלים (שכפולים)
 אזרחות:  ארצות הברית 
 דמויות קשורות
 משפחה:  דניאל וג'ואן מדרוקס (הורים, מתים) שיילה דה סוטו (אישה ראשונה, מתה) ליילה מילר (אישה שנייה) ג'ון מאדוקס, קורטקס, מאט רוקס, ג'יימס מדרוקס, הסוכן מדרוקס, האקס-פקטור (שכפולים)
 
המשוכפל (באנגלית: Multiple Man) הוא דמות בדיונית של גיבור-על מוטאנט המופיעה בחוברות הקומיקס אקס-מן ואקס פקטור ביקום מארוול קומיקס. דמותו הופיעה לראשונה בחוברת Giant Size Fantastic Four #4 מפברואר 1975 ונוצרה על ידי הכותבים לן ויין וכריס קלרמונט והמאייר ג'ון בוסימה.
המשוכפל הוא האלטר אגו של ג'יימס ארתור "ג'יימי" מדרוקס, מוטאנט בעל כוחות לייצר שכפולים של עצמו. דמותו הייתה משנית עד לפרסומה של מיני סדרה בשם "מלאכים נופלים" בשנת 1987. הדמות התפתחה תחת ניצוחו של הכותב פיטר דייוויד והפכה לחברה בקבוצת אקס פקטור למשך שנות ה-90 ושנות ה-2000. דמותו כיכבה במיני סדרה משלה תחת חותם "אבירי מארוול", שרצה למשך חמש חוברות בין נובמבר 2004 למרץ 2005.
מדרוקס נולד למשפחה שהתגוררה ליד המעבדה הלאומית לוס אלמוס בניו מקסיקו, ונרמז כי הרדיואקטיביות הסמוכה היא זו שגרמה למוטציה שבגופו. חבר המשפחה, פרופסור צ'ארלס אקסבייר, הציע שהמשפחה תעבור לגור בקנזס, טקסס כדי לגדל את הילד בשלווה. דוקטור דניאל מדרוקס, אביו של ג'יימי, יצר עבורו חליפה מיוחדת שסופגת אנרגיה קינטית הנפלטת מגופו וגורמת להיווצרות שכפוליו. לאחר הפצת ערפילי טריגן ברחבי כדור הארץ, מדרוקס הגיע לאי מיואר במטרה לחקור את השלכות הערפילים על גזע המוטאנטים. הוא גילה כי הערפלים רעילים למוטאנטים, ונהרג כתוצאה מחשיפה להם לאחר שיידע את האקס-מן בדבר ממצאיו.
כחלק מהרצת "תחייה מחודשת" של כותרי אקס-מן בשנת 2018, התגלה כי שכפול של מדרוקס נותר חי וקיים בבונקר במעבה האדמה ואינו נחשף לערפילי הטריגן. אותו שכפול הצטרף מאוחר יותר לקבוצה הראשית בהנהגתו של סייקלופס. בהמשך, מדרוקס עצמו הוקם לתחייה באירועי "שחר אקס" בידי קבוצת "החמישייה" של הופ סאמרס, והצטרף לאומת המוטאנטים על האי קרקואה. שכפול זה היה בין אחרוני האקס-מן אשר נהרגו בהתקפת זקיפי הסנטינל לקראת ההרצה המחודשת של כותרי האקס-מן בספטמבר 2019.
דמותו של המשוכפל הופיעה בסדרות האנימציה השונות של זיכיון אקס-מן, כמו "אקס-מן: סדרת האנימציה", "אקס-מן אבולוציה" ו"וולברין והאקס-מן". בנוסף, דמותו הופיעה בסרט הלייב אקשן "אקס-מן 3: המפלט האחרון", אותו גילם השחקן אריק דיין.
הארמייה ה-44 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1943 (כשנתיים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-44 (ברוסית: армия ‏я‏-44) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה ביולי 1941 על בסיס היחידות שהיו בשטח פיקוד צבאי "עבר הקווקז". באוגוסט-ספטמבר 1941 היא השתתפה בפלישה הבריטית-סובייטית לאיראן. לאחר סיום המבצע היא לקחה חלק בקרב קרץ', אך המטרה העיקרית של שחרור חצי האי קרים לרבות סבסטופול לא הושגה.
במהלך שנת 1943 יחידות הארמייה ה-44 לחמו במרחב דונבס ורוסטוב על דון. בספטמבר 1943 הם שחררו את העיר מריאופול. בנובמבר 1944 מפקד הארמייה השתתף בסיור שטח. הוא לא התייחס למפקדים זוטרים בשטח ובטעות נכנס לשטח שהיה באותה התקופה בשליטת הורמאכט. הם נכנסו למארב ורוב משתתפי הסיור נהרגו. כתוצאה מכך, יוסיף סטלין קיבל החלטה על פירוק הארמייה.
מפקדים

אלכסנדר חדייב (אוגוסט 1941 - דצמבר 1941)
אלכסיי פרבושין (דצמבר 1941 - ינואר 1942)
איוואן דדיצ'ב (ינואר 1942) - לאור כשלים בפיקוד נעצר
סרפים רוז'דסטבנסקי (ינואר 1942 - פברואר 1942)
סטפן צ'רניאק (פברואר 1942 - מאי 1942) - לאור אי-צלחת בקרב קרץ' הואר בדרגה
איוואן פטרוב (אוגוסט 1942 - אוקטובר 1942)
קונדרט מלניק (אוקטובר 1942)
וסילי חומנקו (נובמבר 1942 - נובמבר 1943)
הארמייה ה-39 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1955 (כ־14 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-39 (ברוסית: армия ‏я‏-39) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה בנובמבר 1941 על בסיס היחידות שהתרכזו באזור ארכנגלסק. לאחר סיום התארגנות היא הועברה לחזית ושולבה בכוחות של חזית קלינין. יחידות הארמייה השתתפו בקרב מוסקבה, לרבות מתקפת הנגד והתקדמות מערבה עד לפעתי רז'ב. במהלך חורף 1941/1942 ואביב היא לחמה באזור. ביולי 1942 יחידות הארמייה כותרו על ידי יחידות ורמאכט בפיקוד ולטר מודל. רק לוחמים מעטים הצליחו לצאת מהמצור והארמייה ה-39 הפסיקה להתקיים.
באוגוסט 1942 ארמייה ה-39 הוקמה מחדש על בסיס היחידות שהיו בחזית קלינין והוצבה במרחב רז'ב. במהלך שנת 1943 יחידות הצבא האדום עברו למתקפה ויחידות הארמייה ה-39 החלו להתקדם מערבה. הם נכנסו לשטח בלארוס ושחררו את העיר ויטבסק. בהמשך הם נכנסו לשטח ליטא הסובייטית והתקדמו עד לעיר קובנו. במהלך שנת 1945 הם השתתפו במבצע פרוסיה המזרחית.
במאי 1945 הארמייה ה-39 הועברה לעתודה. במהלך הקיץ היא הועברה מזרחה במטרה לשתף אותה במבצע סערת אוגוסט. במהלך מבצע זה יחידות הארמייה ה-39 נכסנו לעיר שן-יאנג וסיימו את הלחימה בדאליין.
לאחר סיום הלחימה הארמייה ה-39 פורקה. היא הוקמה מחדש בשנת 1970 והוצבה בשטח מונגוליה. במהלך התפרקות ברית המועצות היא הועברה לשטח רוסיה ופורקה.
מפקדים

איוואן בוגדנוב (נובמבר 1941)
איוואן מסלניקוב (דצמבר 1941 - יולי 1942)
איוואן בוגדנוב (יולי 1942) - נפצע ומת מפצעים
אלכסיי זיגין (אוגוסט 1942 - ספטמבר 1943)
ניקולאי ברזרין (ספטמבר 1943 - מאי 1944)
איוואן לודניקוב (מאי 1944 - מאי 1947)
מיכאיל שירוקוב (אוגוסט 1943 - אוקטובר 1944)
סרגיי ביריוזוב (אוקטובר 1944–1946)
הלמוט זוננפלד

| --- | --- |

 לידה:  13 בספטמבר 1926 ברלין, רפובליקת ויימאר 
 פטירה:  18 בנובמבר 2012 (בגיל 86) Chevy Chase, ארצות הברית 
 מדינה:  גרמניה, ארצות הברית 
 מקום קבורה:  בית הקברות הלאומי ארלינגטון 
 השכלה:  הסיטי קולג' של ניו יורק  באונס קורט  אוניברסיטת ג'ונס הופקינס 
 פרסים והוקרה
 מדליית החירות הנשיאותית 
 
הלמוט זוננפלד (סוננפלדט; באנגלית: Helmut Sonnenfeldt; ‏13 בספטמבר 1926 – 18 בנובמבר 2012) היה מומחה אמריקאי בולט למדיניות חוץ.
כונה "הקיסינג'ר של קיסינג'ר" בשל הזיקה הפילוסופית וההשפעה שהייתה לו על הנרי קיסינג'ר, האדריכל הראשי של מדיניות החוץ האמריקנית בממשל ניקסון ובממשל פורד.
ביוגרפיה

זוננפלד נולד ב-1926 בברלין שבגרמניה למשפחה יהודית. הוריו, ולתר וגרטרוד החזיקו מרפאה משפחתית. ב-1938 נשלח עם אחיו ריצ'רד (אנ') (שנודע מאוחר יותר כמתרגם הראשי במשפטי נירנברג) לבית הספר באונס קורט (אנ') של אנה אסינגר באנגליה, וכך ניצלו השניים משואת יהודי גרמניה.
ב-1944 היגר לארצות הברית והתגייס לצבא האמריקני. לאחר שירותו הצבאי למד באוניברסיטת ג'ונס הופקינס.
זוננפלד כיהן בתפקידים בכירים במועצה לביטחון לאומי ובמחלקת המדינה האמריקנית בממשלות ניקסון ופורד, ושימש כעוזרו ויועצו הקרוב של הנרי קיסינג'ר. בינואר 1971 הלין זוננפלד בפני קיסינג'ר על שהאחרון הדיר אותו מכל מעורבות בניהול היחסים מול ברית המועצות. ב-1973 חשף תחקיר של הניו יורק טיימס כי קיסינג'ר נתן אישית הוראה ל-FBI לצותת לעוזריו במועצה לביטחון לאומי ובהם גם זוננפלד. לפי מרטין אינדיק, נתן קיסינג'ר את ההוראה כדי להבטיח את עצמו מפני חשדות בנאמנות כפולה (ליהודים) וזוננפלד "מעולם לא סלח לו".
לאחר פרישתו משירות המדינה, כיהן כחוקר אורח באוניברסיטת ג'ונס הופקינס ובמכון ברוקינגס. זוננפלד הוא זוכה מדליית ליאו בק לשנת 1997, השנה החמישית שבה הוענקה המדליה.
זוננפלד הלך לעולמו ב-2012 אחרי מחלה ממושכת. הוא נקבר בבית הקברות הלאומי ארלינגטון.
ספריו

Soviet Style in International Politics. Washington, DC: Washington Institute for Values in Public Policy (1985) ISBN 978-0887020100
Soviet Politics in the 1980s. Boulder: Westview Press (אנ') (1985) ISBN 978-0865318632
Soviet Perspectives on Security. Adelphi papers, no. 150. London: International Institute for Strategic Studies (אנ') (1979) ISBN 978-0860790273 – with William G. Hyland (אנ')
ראו גם

דוקטרינת זוננפלד
הערות שוליים

↑  מרטין אינדיק, בתחבולות תסיים מלחמה: הנרי קיסינג'ר והחתירה לשלום במזרח התיכון, מאנגלית: נורית גרידינגר, ידיעות אחרונות ספרי חמד, 2023. עמ' 44 הערה 20. ובהרחבה: שם, עמ' 105.
| --- | --- |
בקרת זהויות :  NLI: 987010188437805171  PLWABN: 9810680909305606  GND: 17016683X  ISNI: 0000 0000 8211 9945  LCCN: n84027564  NARA: 10568990  NTA: 067762670  SNAC: w6g60t8r  VIAF: 28465197   WorldCat (עם VIAF): 28465197 
אבן נגף ועליה שמו של הלמוט זוננפלד בעיירה הגרמנית גרדלגן (אנ') שבה גדל בילדותו
ה'תשכ"ה

ה'תשכ"ה (5,725) ובקיצור תשכ"ה – היא שנה עברית  אשר החלה ביום א' בתשרי, אור ל-7 בספטמבר 1964, והסתיימה ביום כ"ט באלול, 26 בספטמבר 1965.
המולד של תשרי חל ביום שני, 3 שעות ו-872 חלקים. לפיכך זו שנה מסוג בשז. היא מעוברת, ואורכה 385 ימים.
זו שנה שישית לשמיטה, ושנת 6 במחזור העיבור ה-302. תקופת ניסן שבשנה זו היא תחילת שנת 13 (סימנה יגלהא) במחזור השמש ה-205.
שנה זו היא שנת 1,896 לחורבן הבית, ושנת 2,276 לשטרות.
מדינת ישראל חגגה ביום העצמאות ה'תשכ"ה 17 שנות עצמאות.
אירועים

י"ז בטבת - לוי אשכול מציג את ממשלתו השנייה (השתים עשרה במניין הממשלות) בפני הכנסת
כ"ז בטבת - פיגוע ראשון של הפת"ח
כ"א בשבט - סוריה מודיעה כי לכדה את אלי כהן
ג' באדר ב' - המרגל הישראלי וולפגנג לוץ נתפס במצרים
י' באדר ב' - ישראל וגרמניה מודיעות על החלטתן לכונן יחסים דיפלומטיים ביניהן
ט"ז באייר - אלי כהן, מרגל ישראלי שפעל בסוריה מוצא להורג לאחר שנתפס (נולד ב-ה'תרפ"ה)
ט' באייר - מוזיאון ישראל נחנך בירושלים
י"ז באייר - הוקם המערך בין מפא"י ואחדות העבודה - פועלי ציון
ג' בסיוון - מרכז מפא"י מעדיף את לוי אשכול על פני דוד בן-גוריון כמועמד המפלגה לראשות המפלגה, מה שמביא לפרישתו של בן-גוריון עם אישים נוספים ולהקמת רפ"י
ד' באלול - דוד בן-גוריון, יוסף אלמוגי, שמעון פרס וחנה למדן מודחים ממפלגת מפא"י בגלל הקמת מפלגת רפ"י
נולדו

ז' בטבת - בוני גינצבורג, שוער ישראלי
י"ח בטבת - יוסי בבליקי, זמר ישראלי וסולן להקת פונץ'
כ"ה באדר ב' - אלישבע גרינבאום, משוררת ומחזאית ישראלית (נפטרה ה'תשס"ה)
כ"ד באייר - מירי רגב, שרת התרבות וחברת כנסת מטעם הליכוד. בעבר הייתה הצנזורית הצבאית הראשית ודוברת צה"ל
כ"ו באייר - אלון אבוטבול, שחקן ישראלי
ו' בסיוון - אלי יצפאן, בדרן, שחקן, מנחה טלוויזיה ישראלי
נפטרו

כ' באדר א' - פליקס פרנקפורטר, שופט בית המשפט העליון של ארצות הברית (נולד ה'תרס"ג)
ט"ז באייר - אלי כהן, מרגל ישראלי שפעל בסוריה מוצא להורג לאחר שנתפס (נולד ב-ה'תרפ"ה)
י"ג בסיוון - מרטין בובר, פילוסוף יהודי (נולד ב-ה'תרל"ח)
כ' בסיוון - ברנרד ברוך (Bernard Baruch) מומחה פיננסי ויועצו הכלכלי של הנשיא ג'ון פ. קנדי (נולד ב-ה'תר"ל)
ז' בתמוז  - משה שרת, ראש הממשלה השני של מדינת ישראל
ל' באב - יואל רקח, פיזיקאי ישראלי
פרסי ישראל

מקבלי פרס ישראל לשנת ה'תשכ"ה הם :
שלמה צמח - ספרות יפה
שלמה דיקמן - ספרות יפה
קרל פרנקנשטיין - חינוך
צבא הגנה לישראל - חינוך
יהודית שובל - מדעי החברה
פרופ' עמוס דה-שליט - מדעים מדויקים
פרופ' יגאל תלמי - מדעים מדויקים
שמואל סטולר - חקלאות
מרדכי סתר - מוזיקה
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הארמייה ה-42 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1945 (כ־4 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-42 (ברוסית: 42-я армия) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה באוגוסט 1941 על בסיס היחידות של חזית לנינגרד. יחידות הארמייה ה-42 לקחו חלק פעיל בבלימת המתקפה הגרמנית לכיוון לנינגרד ובהגנת העיר במהלך מצור לנינגרד. יחידות הארמייה ה-42 החזיקו בקו ההגנה שהתייצב בספטמבר 1941 עד לינואר 1944. לאחר פריצת המצור, הארמייה ה-42 החלה בהתקדמות מערבה דרך שטחי מחוז פסקוב. היא נכללה ביחידות של החזית הבלטית השנייה ונכנסה לשטח לטביה הסובייטית. לאחר שחרור ריגה היא לחמה בחלקים המערביים של לטביה עד לסיום המלחמה.
לאחר סיום הלחימה, ביוני 1945 הארמייה ה-42 פורקה.
מפקדים

ולדימיר שצ'רבקוב (אוגוסט 1941 – ספטמבר 1942)
פיודור איוואנוב (ספטמבר 1941)
איוואן פדיונינסקי (ספטמבר 1941 – אוקטובר 1941)
איוואן ניקולייב (אוקטובר 1941 – דצמבר 1943)
איוואן מסלניקוב (דצמבר 1943 – מרץ 1944)
ולדימיר רומנובסקי (מרץ 1944)
ולדימיר סבירידוב (מרץ 1944 – מאי 1945)
הארמייה ה-48 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  7 באוגוסט 1941 – ספטמבר 1945 (כ־4 שנים)
 מקים היחידה:  סטבקה
 מלחמות:  מלחמת העולם השנייה
 פיקוד
 מפקדים:  ראו בהמשך
 
הארמייה ה-48 (ברוסית: армия ‏я‏-48) הייתה ארמיית שדה של הצבא האדום אשר לחמה במלחמת העולם השנייה.
היסטוריה

הארמייה הוקמה ב-7 באוגוסט 1941, וכמפקדה הראשון מונה גריגורי קאהזיולין. הארמייה השתתפה בקרב לנינגרד, אולם ספגה במהלכו אבדות כה גדולות עד שפורקה ב-14 בספטמבר של אותה שנה. שרידיה אוחדו עם הארמייה ה-54. ב-20 באפריל 1942 היא הוקמה מחדש ונכללה במסגרת חזית בריאנסק. בחורף 1943 היא השתתפה במתקפת מאלוארקנגלס. במרץ היא הועברה אל החזית המרכזית והשתתפה עמה בקרב קורסק ולאחר מכן במבצע קוטוזוב. ביוני 1944 היא השתתפה במבצע בגרטיון כחלק מהחזית הבלארוסית הראשונה. בתחילת 1945 היא השתתפה במבצע פרוסיה המזרחית כחלק מהחזית הבלארוסית השנייה, והמשיכה להאבק בפרוסיה המזרחית עד סוף המלחמה. ביולי 1945 היא הועברה לפולין ובספטמבר פורקה והמטה שלה ששימש כבסיס ראשוני ליצירת המחוז הצבאי קאזאן.
מפקדים

גריגורי קאהזיולין (7 באוגוסט 1941 - 14 בספטמבר 1941)
פרוקופיי רומננקו (20 באפריל 1942 - 15 בדצמבר 1944)
ניקולאי גוסב (15 בדצמבר 1944 - 5 בספטמבר 1945)
המפלגה הרפובליקנית של הודו

| --- | --- |

 מדינה:  הודו 
 מייסד:  בהימראו ראמג'י אמבדקר
 תקופת הפעילות:  3 באוקטובר 1957 – הווה (67 שנים)
 
המפלגה הרפובלקנית של הודו הייתה מפלגה פוליטית בהודו שייצגה את הדלית. המפלגה הייתה גלגול שלישי של מפלגות שהוקמו בידי בהימראו ראמג'י אמבדקר.
היסטוריה

המפלגה הראשונה שהוקמה בידי אמבדקר הייתה מפלגת העובדים העצמאית ( Independent Labour Party, ILP), שהוקמה ב־1936. המפלגה נועדה לכלל המעמדות המדוכאים, כשמה, אך כשלה בניסיונה לגייס תמיכה מחוץ לשורות הדלית. ב־1942 הפכה המפלגה לפדרציית הקסאטות הנספחות (Scheduled Castes Federation), שפנתה באפן רשמי לבני הדלית בלבד. גם מפלגה זו לא הצליחה לגייס תמיכה נרחבת מחוץ למהראשטרה, מקום מושבו של אמבדקר.
ב־13 באוקטובר 1956 הודיע אמבדקר על כוונתו לפזר על המפלגה ולהקים מפלגה רפובלקנית תחתיה. השם נלקח בהשפעת המפלגה הרפובליקנית האמריקאית ומתוך הערצה לאברהם לינקולן, מסיים העבדות בארצות הברית.
אמבדקר מת קודם ההקמה הרשמית של המפלגה, שנעשתה ב־3 באוקטובר 1957. המטרה בהקמת המפלגה הייתה להפוך את התנועה מתנועה המזוהה עם בני הדלית בלבד ולהפוך אותה לתנועה המובססת על קווי מעמדות.
המפלגה הייתה פעילה בתנועה לפיצול מדינת בומביי על פי קווים לשוניים, דבר שהוביל ב־1960 לחלוקתה למהראשטרה וגוג'ראט. בשנות הששים הצליחה המפלגה ליצור נוכחות באוטר פרדש, כאשר נציגיה נבחרו בבחירות ב־1962 ו־1967 לאספה המחוקקת של אוטר פרדש. נוכחות זו הסתייעה בקהילה המוסלמית במדינה, שבעקבות המהומות באליגרה (אנ') ב־1961 עזבו את הקונגרס הלאומי ההודי.
שנות הששים המוקדמות הביאו את המפלגה להתמקדות גדולה יותר בסוגיות סוציו־אקונומיות כלליות, כמו רפורמות אגרריות. ההתמקדות הזו לא הייתה לרוחם של ותיקי המפלגה, ומחלוקות פנימיות גרמו להופעת פלגים שונים של המפלגה. עד שנות השבעים ארבעה מפלגות פעלו בשם המפלגה הרפובליקנית של הודו.
בבחירות ללוק סבהה ב־1977 פעלו ארבעת פלגי המפלגה בשיתוף פעולה עם הקונגרס הלאומי ההודי ואינדירה גנדי, אך שיתוף הפעולה לא סייע בידיהם לחזק את ייצוגם הפוליטי. בשנות השמונים עד אמצע שנות התשעים לא עלה בידי פצלי המפלגה להשפיע במידה גדולה.
לקראת הבחירות ללוק סבהה ב־1998 הצליח פרקש אמבדקר (אנ'), נכדו של בהימראו ראמג'י אמבדקר ומנהיג אחד מפלגי המפלגה, לאחד את כלל הפלגים ליחידה אחת, שזכתבה ב־4 מושבים בלוק סבהה. המפלגה המאוחדת לא החזיקה מעמד זמן רב ובבחירות ב־1999 התמודדו שלושה פלגים נפרדים של המפלגה.
תוצאות בחירות

| בחירות ללוק סבהה> שנה.פדרציית הקאסטות הנספחות | בחירות ללוק סבהה> מושבים.פדרציית הקאסטות הנספחות | בחירות ללוק סבהה> קולות.פדרציית הקאסטות הנספחות | בחירות ללוק סבהה> %.פדרציית הקאסטות הנספחות |
| --- | --- | --- | --- |
| 1951–1952 | 2 / 499 | 2,521,695 | 2.38% |
| 1957 | 6 / 505 | 2,038,890 | 1.07% |
המפלגה הרפובלקנית של הודו
| 1962 | 3 / 508 | 3,255,985 | 2.83% |
| 1967 | 1 / 523 | 3,607,711 | 2.47% |
| 1971 | 1 / 521 | 153,794 | 0.10% |
| 1977 | 0 / 544 | 155,972 | 0.08% |
| 1980 | 0 / 531 | 351,987 | 0.18% |
| 1984 | 0 / 516 | 22,877 | 0.01% |
| 1989 | 0 / 531 | 129,300 | 0.04% |
| 1991 | 0 / 523 | 36,541 | 0.01% |
| 1996 | 0 / 543 | 1,454,363 | 0.43% |
| 1998 | 4 / 543 | 1,351,019 | 0.37% |
| 1999 | 0 / 543 | 505,664 | 0.14% |
| 2004 | 0 / 543 | 295,545 | 0.08% |
| 2009 | 0 / 543 | 294,650 | 0.07% |
| 2014 | 0 / 543 | 87,952 | 0.02% |
| 2019 | 0 / 543 | 12,015 | 0.00% |
הערות שוליים

1 2 3 4 5  Jaffrelot, Christophe (2010). "aste and Politics". India International Centre Quarterly. 37 (2): 94–116. JSTOR 23006438.
1 2  Mishra, Mithilesh Kumar (2020). "Formation of the Republican Party of India and Impact on the Politics of Uttar Pradesh, 1952–1962" (PDF). Journal of Critical Reviews. 7 (1).
↑  Yadav, Pradeep Kumar (2011). "Dalit Movement and Republican Party of India: A Case Study of Political Emancipation of Dalits in Uttar Pradesh". Proceedings of the Indian History Congress. 72: 1368–76. JSTOR 44145747.
הארמייה ה-45 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1945 (כ־4 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-45 (ברוסית: армия ‏я‏-45) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה ביולי 1941 על בסיס היחידות שהיו בפיקוד צבאי "עבר הקווקז". באוגוסט-ספטמבר 1941 היא השתתפה בפלישה הבריטית-סובייטית לאיראן. לאחר סיום המבצע היא הוצבה בגבול עם טורקיה והייתה מופקדת על הגנת הגבול. חלק מהיחידות של הארמייה נותרו באיראן.
במחצית השנייה של שנת 1945 הארמייה פורקה.
מפקדים

קונסטנטין ברונוב (יולי 1941 - אוקטובר 1941)
אנדריי חריטונוב (אוקטובר 1941 - דצמבר 1941)
וסילי נוביקוב (דצמבר 1941 - אפריל 1942)
פיודור רמזוב (אפריל 1942 - מאי 1945)
המפלגה השמרנית (נורווגיה)

| --- | --- |

 מדינה:  נורווגיה 
 שם רשמי:  Høyre, Conservative Party of Norway, Olgešbellodat 
 מנהיגים:  ארנה סולברג 
 תקופת הפעילות:  25 באוגוסט 1884 – הווה (140 שנה) 
 אידאולוגיות:  שמרנות שמרנות ליברלית פרו-אירופית
 מטה:  אוסלו 
 מיקום במפה הפוליטית:  מרכז-ימין 
 ארגונים בינלאומיים:  מפלגת העם האירופית, האיחוד הדמוקרטי הבינלאומי 
 צבעים רשמיים:  כחול
 נציגויות בפרלמנטים
 חברי פרלמנט:  36 (סטורטינג) 
 www.høyre.no
 
המפלגה השמרנית היא מפלגה ליברלית-שמרנית בנורווגיה, המהווה את המפלגה העיקרית של מרכז הימין הנורווגי והמפלגה המובילה בקבינט. מנהיגת המפלגה הנוכחית היא ראש ממשלת נורווגיה לשעבר ארנה סולברג.
בבחירות הלאומיות בספטמבר 2013, השמרנים סיימו שמונה שנות שלטון של מפלגת העבודה כאשר קואליציה של המפלגה השמרנית ומפלגת הקידמה (FrP) נכנסה לממשלה על בסיס הבטחות להפחתת מיסים, שירותים טובים יותר וכללים מחמירים יותר בנושא הגירה, בתמיכת המפלגה הליברלית והמפלגה הנוצרית הדמוקרטית. לאחר הניצחון בבחירות, אמרה סולברג כי זכייתה הייתה "ניצחון בחירות היסטורי למפלגות הימין".
המפלגה דוגלת בליברליזם כלכלי, הפחתת מיסים וזכויות הפרט ומגדירה עצמה "מפלגת קידמה שמרנית". מבחינה היסטורית זו הייתה המפלגה הפרו-אירופית הבולטת ביותר בנורווגיה, ותמכה בצירוף נורווגיה לאיחוד האירופי במהלך משאל העם 1972 וגם 1994. המפלגה בדרך כלל תומכת בהפרטה למחצה, באמצעות שירותים פרטיים במימון מדינה ואמצעים קשוחים להשלטת חוק וסדר.
המפלגה, שהוקמה בשנת 1884, היא המפלגה הפוליטית השנייה הוותיקה ביותר בנורווגיה אחרי המפלגה הליברלית. בעידן שבין המלחמות, אחת המטרות העיקריות של המפלגה הייתה להשיג ברית מרכז-ימין נגד תנועת העבודה הצומחת, כאשר המפלגה נכנסה לדעיכה. בעידן שלאחר המלחמה עד 2005 המפלגה השתתפה בשש ממשלות; שתי ממשלות לאומיות משנות השישים (הקבינט של לינג והקבינט של ברטן), ממשלת מיעוט של המפלגה השמרנית משנות השמונים (הקבינט הראשון של ווילוך), שתי ממשלות של שלוש-מפלגות משנות השמונים (הקבינט השני של וילוך והקבינט של סייס) ובשנות האלפיים עם הקבינט השני של בונדוויק.
אמיל סטאנג, מייסד
יושבי ראש ומנהיגי המפלגה

אמיל סטאנג, 1884–1889
כריסטיאן הומן שוויגארד, 1889–1891
אמיל סטאנג, 1891–1893
כריסטיאן הומן שוויגארד, 1893–1896
אמיל סטאנג, 1896–1899
פרנסיס הגרופ, 1899-1902
אולה לארסן סקאטבול, 1902–1905
אדמ. הרביץ, 1905–1907
פרדריק סטאנג, 1907–1911
ג'נס ברטלי, 1911–1919
אוטו בהל הלורסן, 1919–1923
איבר לייק, 1923–1926
קרל יואכים המברו, 1926–1934
יוהאן ה. אנדרסן, 1934–1937
אולה לודוויג Bærøe, 1937–1940
ארתור נורדלי, 1945-1950
קרל יואכים המברו, 1950–1954
אלב קיוס, 1954–1962
סג'ור לינדברבק, 1962–1970
קרה וילוך, 1970–1974
ארלינג נורוויק, 1974–1980
יו בנקוב, 1980–1984
ארלינג נורוויק, 1984–1986
רולף פרסטוס, 1986–1988
קאצ'י קולמן פיב, 1988
יאן פ. סיס, 1988–1991
קאצ'י קולמן פיב, 1991–1994
יאן פטרסן, 1994–2004
ארנה סולברג, 2004-
ראו גם

המפלגה השמרנית (בריטניה)